JKW-KABAB-16-MA-017-wylie
/rtsa gsum 'od gsal snying thig las/__phag dkar ye shes gsal byed kyi smin byed kyi cho ga byin rlabs snang ba'i rgyan ces bya ba bzhugs so/__#/__/na mo gu ru badz+ra wa rA hI yi/__/dri med ston zla'i mdangs 'od kyis/__/ye shes snang ba rgyas mdzad pa/__/bla ma rdo rje btsun mo la/__/btud nas dbang gi mtshams sbyor dgod/__/zab mo'i ye shes snang bar mdzad pa'i rdo rje rnal 'byor ma dkar mo'i byin rlabs kyi tshogs skal ldan rjes su bzung ba'i rim pa la gsum/__sbyor ba/__dngos gzhi/__rjes so/__dang po ni/__dben cing mkha' 'gro 'du bas byin rlabs kyi zil chags pa'i gnas su/__stegs gtsang mar rdul tshon nam ras bris kyi chos 'byung dkar po bsnol ma dur khrod rdo ra me ri dang bcas pa'i dbus su pad+ma 'dab bzhi'i lte bar rdo rje dkar po rtse lnga pa ba~M yig gis mtshan pa dang*/__'dab ma bzhi la 'bum phrag yangs pa'i mkha' 'gro'i thugs srog ha ri ni sa zhes pa'i yig 'bru rnams dgod/__de'i dbus su many+dzi'i steng bum pa bcud ldan mgul chings dkar pos spras pa bzhag__/de steng thod pa mtshan ldan bdud rtsis gtams pa'i khar sin+d+hU ra'i me long chos 'byung ba~M yig sngags phreng gis brgyan pa gzhag__/mthar sman gtor rak+ta dang nyer spyod kyis bskor/__gzhan yang tshogs kyi yo byad dang sngon gtor sogs mkho ba'i yo byad rnams tshogs par bya'o/__/gnyis pa la/__thog mar dbang don sgrub mchod ni/__tshig bdun gsol 'debs sogs sngon du 'gro bas phrin las ye shes snang ba'i rgyan gyi skyabs sems nas brtsams mthar chags su btang*/__dngos gzhi bdag mdun dbyer med du bsgom/__bzlas pa'i thog mar spyi ltar mdun rten go sar dzaba? khang phyes te bdag mdun gnyis kar dmigs pa'i spro bsdu bcas bzlas pa ji ltar rigs pa byas pa tsam gyis 'grub kyang*/__bum bzlas zung du spro na spyi 'gro ltar gsal gdab dang bzlas pa bya/__mthar mchod bstod mdor bsdus phul la yig brgya brjod/__bum lha 'od zhu dang las bum du'ang bdud rtsi 'khyil ba bskyed bzlas 'od zhu byas la bzhag__/tshogs byin brlabs te tshogs phud rim gsum phul/__ting nge 'dzin gyis dbang len nam rig pa'i me tog dor la slob ma gzhug par gnang ba zhu'o/__/dbang dngos gzhi la slob ma las bum gyi chus khrus nas dbyung*/__las byang ltar bgegs gtor btang zhing bka' bsgos la srung 'khor bsgom/__sems bskyed gsal btab la chos bshad ci rigs pa las khyad par/__de la gang gsan par bya ba'i chos ni/__gsang sngags snga 'gyur rdo rje theg pa la bka' gter dag snang gi babs so gsum du bzhugs pa'i nang tshan nye brgyud gter ma'i phyogs su gtogs pa yin/__de la'ang bka' srol mi 'dra ba du ma zhig yod pa las 'dir shin tu yang zab dgongs pa'i gter gyi bye brag ste/__de'ang 'jam mgon chos rgyal khri lde'i ye shes kyi rnam rol gter 'byin grub thob kun gyi spyi rje bka' babs chen po bdun gyi mnga' bdag 'od gsal sprul pa'i rdo rje nyid dgungs grangs bcu drug tu son pa'i skabs su sangs rgyas kun 'dus gu ru mtsho skyes rdo rje sogs rtsa gsum rab 'byams rgya mtshos byin gyis brlabs pa'i staubs las dgongs mdzod ye shes pad+mo kha bye ba'i gsang bcud bdud rtsi'i zil mngar zab cing rgya che bar brdol ba las/__rtsa gsum 'od gsal snying thig gi chos sde/__rdo rje rnal 'byor ma rigs lnga'i sgrub thabs kyi nang tshan/__mkhyen gnyis ye shes kyi snang ba spyi dang khyad par zab gsang rdo rje theg pa'i nges don mthar thug pa la chags thog med pa'i blo gros kyi rtsal rgyas par byed pa phag mo dkar mo shes rab gsal byed kyi smin byed snying po byin rlabs dbang bzhi'i rim pa bsgrub pa la slob dpon gyi bya ba grub nas/__khyed rang rnams kyi ngo skal du gyur pa thog mar maN+Dal phul/__gsol ba 'debs pa 'di'i rjes zlos lan gsum mdzod/__rnal 'byor ma dpal khyod la 'dud/__/thar pa chen po bdag 'dod de/__/de nyid dbang dang dam tshig dang*/__/mgon po dpa' mor skyabs song ste/__/theg chen khang par gzhugs pa dang*/__/mkhyen rab ye shes bdag la stsol/__/bla ma dang gnyis su med pa'i bcom ldan 'das ma dbyings phyug rdo rje phag mo la rig rtsal rol pa'i rang mdangs rtsa gsum rgyal ba rab 'byams nyi ma dang zer bzhin chos dbyings kun khyab chen por bzhugs pa la/__bdag sogs sems can thams cad byang chub snying po mngon du ma gyur gyi bar du skyabs su mchi'o snyam pas 'di'i rjes zlos/__na mo:__phyogs dus rgyal ba rab 'byams kyi:__ye shes chen po'i ngo bo nyid:__bla ma rdo rje rnal 'byor mar:__mi phyed gus pas skyabs su mchi:__lan gsum/__pha mar gyur pa'i rigs drug gi sems can thams cad kyi ma rig 'khrul pa'i sbubs brtol te mkhyen gnyis ye shes kyi snang ba rgyas par bya/__de'i phyir du rje btsun rdo rje rnal 'byor ma dkar mo ye shes snang ba'i dkyil 'khor du 'jug cing lam bsgom par bgyi'o snyam du sems bskyed pa 'di'i rjes zlos/__ho:__gzung 'dzin 'khrul pa'i 'gro ba rnams:__'od gsal rnam kun mchog ldan dbyings:__'pho 'gyur med pa ro gcig phyir:__rdo rje btsun mor bsgom par bgyi:__lan gsum/__rgyud dag par bya ba'i slad du/__tshogs zhing khyad par can de dag gi spyan sngar rnam par dag pa'i tshogs gsog rlabs po che yan lag brgyad pa'i ting nge 'dzin tshig ris dang mthun par gsal thob la 'di'i rjes zlos/__rdo rje slob dpon sangs rgyas dpal/__/dus gsum bzhugs la phyag 'tshal lo/__/mchog gsum brten pa'i zhing gyur la/__/gnyis med yid kyis skyabs su mchi/__/dngos 'byor yid kyis rnam 'phrul pa'i/__/dag pa'i mchod pa bzhes su gsol/__/dngos grub chu bo gcod pa'i bgegs/__/nyes byas ma lus bshags par bgyi/__/phyogs bcu 'khor gsum dag pa'i chos/__/ma chags spyod la rjes yi rang*/__/dag pa mtha' bzhi dri ma med/__/rdzogs pa'i byang chub sems bskyed do/__/bde gshegs dbang phyug sems can la/__/dgos pa gsum phyir lus 'bul lo/__/tshe rabs bgrang ba'i las rnams kun/__/bsdus te byang chub chen por bsngo/__lan gsum/__de nas dbang gi gzhi dgod pa'i phyir ye shes dbab pa la dmigs pa 'di ltar du sgoms mdzod/__las sngags kyis bsang*/__swa b+hA bas sbyang*/__gzung 'dzin gyi snang ba thams cad 'od gsal gyi dbyings su sbyangs/__stong pa'i ngang las snod rnam par dag pa 'og min bde chen mkha' la spyod pa'i zhing khams ngo mtshar bkod pa 'byams klas pa'i dbus su/__bcud rnam par dag pa khyed rang rnams gang du gnas pa'i go sar pad+ma rab tu rgyas pa'i lte bar nyi ma'i dkyil 'khor bam ro dang bcas pa'i gdan gyi steng du/__rang rig bde ba chen po'i ngo bo yi ge ba~M dkar po las 'od zer 'phro 'dus don gnyis byas/__tshur 'dus yongs su gyur pa las khyed rang rnams rje btsun rdo rje phag mo ston ka'i zla ba rgyas pa'i mdangs can/__zhal gcig khro zhing 'dzum pa'i dbu gtsug tu phag zhal ngur sgra sgrogs pa phyag gnyis kyi g.yas rdo rje'i gri gug phyar stabs su 'dzin cing g.yon pas thod phrag thugs kar bsnams pa/__mchan khung g.yon na kha T+wA~M ga rtse gsum pas mtshan pa/__gzhon tshul chags pa'i nyams can mtshan dpe'i gzi mdangs 'bar ba/__dar dang rin chen rus pa'i rgyan gyis spras shing zhabs g.yas bskum g.yon brkyang pa'i gar stabs kyis rtog med bam ro'i snying gar brdzis pa/__sku las skyes pa'i ye shes kyi me 'od 'bar ba'i klong na bzhugs pa'i gnas gsum du sangs rgyas thams cad kyi rdo rje gsum gyi rang bzhin oM AHhU~M gis mtshan par gsal thob la/__rgyud rnam par dag pa ye shes lha'i gzi byin dbab pa'i slad du/__slob dpon la rdo rje rnal 'byor ma dngos yin snyam pa'i mos gus drag po byas pas thugs ka nas bde ba chen po'i ye shes kyi 'od zer mkha' khyab tu 'phros/__sku gsum gyi zhing rab 'byams na bzhugs pa'i rtsa gsum rgyal ba sras dang bcas pa rnams dang khyad par kun bzang rdo rje rnal 'byor ma'i thugs rgyud rang dbang med par bskul te gsang ba gsum gyi byin rlabs dang dngos grub thams cad sku phyag rgya/__gsung yig 'bru/__thugs phyag mtshan gyi rnam par kha char bu yug 'tshubs pa bzhin du byon te khyed rang rnams la sib sib thim pas rgyud byin gyis brlabs pa'i mos pa mdzod/__ces brda sbyar la Da dril 'khrol zhing snyan pa'i dbyangs dang bcas sbyar ba'i spos btul la/__hrI:__bzhengs shig sku gsum zhing khams nas:__dbyings dang ye shes d+hA ka'i tshogs:__he ru ka yi gnas mchog 'dir:__dbang bskur byin phob nyams rtogs spor:__oM AHhU~M sarba dz+nyA na d+hA ki nI sa ma ya A be sha ya hrIM hrIM pheM pheM:__ces dbab/__ye shes pa rnams brtan par byas pa'i mos pa mdzod/__tiSh+Tha badz+ra zhes brjod cing spyi bor rdo rje rgya gram du bzhag__/de ltar ye shes pa dbab cing brtan par bya ba sngon du song nas/__dngos gzhi'i dbang bskur ba la dbang bzhi byin rlabs kyi tshul du rim par bskur ba'i dang po bum pa'i dbang gi slad du/__dbyings stong pa nyid dang ye shes bde ba chen po zung 'jug bum pa'i bdud rtsis sgrib gnyis kyi dri ma bag chags bcas bkrus shing mkhyen gnyis rdo rje'i bcud kyis yongs su gtams par gyur pa'i mos pa mdzod/__bum pa spyi bor bzhag la/__hrIH__stong nyid bum pa'i dkyil 'khor du:__bde chen ye shes DA ki shar:__zung 'jug bdud rtsis dbang bskur bas:__rdo rje'i gzugs sku mngon 'gyur shog:__oM ba~M badz+ra wA ra hI pra dz+nyA dz+nyA na sarba sid+d+hi hrIM dzaH__kA ya a b+hi Shiny+tsa oM:__bum chu sbyin/__des bum pa'i dbang thob/__lus rtsa khams sgrib bral du byas/__snod bcud lha'i 'khor lor bsgom pa la dbang*/__sku rdo rje sprul pa'i sku mngon du 'gyur ba'i skal ba rgyud la bzhag pa yin no/__/gnyis pa gsang ba'i dbang gis slad du/__dkyil 'khor dbang phyug shes rab rdo rje btsun mo dang thabs bde mchog dpa' bo mnyam par sbyor ba'i byang chub sems kyi bdud rtsi'i rtsa khams mtha' dag khyab cing sgrib bral du byin gyis brlabs par mos shig__/ban+d+ha'i bdud rtsi sbyin la/__hrIH__e dbyings bde mchog he ru ka:__wa~M yig rdo rje btsun mor sbyar:__srid pa dag byed bdud rtsi'i chu:__'thungs shig 'thungs shig dpa' bo che:__oM ba~M badz+ra wA ra hI pra dz+nyA dz+nyA na sarba sid+d+hi hrIM dzaH__guh+ya a mr-i ta ma hA su kha ho:__des gsang ba'i dbang thob/__ngag rlung gi 'pho ba sgrib bral du byas/__steng sgo rnam par grol ba'i lam bsgom pa la dbang*/__gsung rdo rje longs spyod rdzogs pa'i sku mngon du 'gyur ba'i skal ba brgyud la bzhag pa yin no/__/gsum pa shes rab ye shes kyi dbang gi slad du/__sin+d+hu ra'i dkyil 'khor las rdo rje rnal 'byor ma 'phros/__khyed rang he ru ka gsal ba dang snyoms par zhugs pas dga' ba bcu drug gi rim pa las zhu bde'i ye shes nyams su myong*/__mthar thug lhan skyes bde ba chen po 'gyur med du brtan par gyur par mos shig__/snying gar me long bzhag cing sin+d+hU ra'i thig le bkod la/__hrIH__rtags kyi thig le 'di btab pas:__don dam rdo rje'i pho nya mo:__kun rdzob sna tshogs gzugs can gyi:__bde mchog bde ba'i rol par spyod:__oM ba~M badz+ra wA ra hI pra dz+nyA dz+nyA na sarba sid+d+hi hrIM dzaH__dz+nyA na karma mu dra hoH__des shes rab ye shes kyi dbang thob/__yid thig le'i g.yo ba sgrib bral du byas/__'og sgo bde ba chen po'i myur lam bsgom pa la dbang*/__thugs rdo rje chos kyi sku mngon du 'gyur ba'i skal ba rgyud la bzhag pa yin no/__/bzhi pa tshig gi dbang bskur ba'i slad du/__thabs la brten pa'i ye shes bde ba chen pos mtshon byed du byas nas/__thabs byung rang rig kun bzang rdo rje rnal 'byor ma mtshon bya don dam gshis kyi rang babs la mnyam par zhog cig__/hrIH__ltos shig skal ldan snying gi bu:__bltas pas mthong med bde ba che:__rang rig badz+ra wa ra hrI:__ka dag lhun grub zung du 'jug:__oM ba~M badz+ra wA ra hI pra dz+nyA dz+nyA na sarba sid+d+hi hrIM dzaH__dz+nyA na badz+ra d+harma d+hA tu a a a:__zhes brjod la slob dpon dang slob mas kyang dgongs pa dbyings su gtad la re zhig mnyam par 'jog tu gzhug__/des bzhi pa tshig dbang rin po che thob/__sgo gsum ye shes kyi dri ma sgrib bral du byas/__'od gsal rdzogs pa chen po'i rnal 'byor bsgom pa la dbang*/__ye shes rdo rje ngo bo nyid sku mngon du gyur pa'i skal ba rgyud la bzhag pa yin no/__/me tog 'thor la shis pa brjod/__de rnams kyi sgo nas mkhyen gnyis ye shes snang bar byed pa rje btsun phag mo dkar mo'i smin byed legs par grub pa yin te/__gzhung las/__ji lta ji snyed ye shes kyi:__snang ba rtag tu rgyas 'dod na:__mthar thug don gyi sgrub pa 'di:__snying gi dbus su gces par zungs:__zhes gdams par mdzad pa ltar/__theg pa kun gyi mthar thug pa'i zab mo'i don rnam par 'byed pa la chags thogs dang bral ba'i blo gros sbobs pa'i gter chen grol bar 'dod pa rnams kyis g.yar dam du 'chang ba sogs/__spyi dang khyad par gyis bsdus pa'i dam tshig rnams tshul bzhin du gzung bar bgyi'o snyam pas 'di'i rjes zlos/__gtso bos ji ltar sogs/__gtang rag maN+Dal/__lus 'bul/__dge bsngo bcas kyis dbang bskur grub/__gsum pa rjes slob dpon gyis nang dang gsang ba'i tshogs la longs spyod cing lhag ma bsngo ba nas shis brjod kyi bar phrin las ltar bye brag phyed par bgyis pas grub bo/__/sgrib gnyis shun pa'i sbubs las grol/__/ye shes yangs pa'i 'dab stong bzhad/__/zab gsang sbrang rtsi'i rdul skyugs pas/__/skye dgu'i bung ba 'tsho gyur cig__/ces rin po che gter gyi mdzod chen por rnam mkhyen dpal gyis 'byor pa'i cha rkyen dbyig gi snying po ma tshang ba med pa sdud pa'i skabs su med du mi rung ba mthong nas/__pad+ma gar dbang blo gros mtha' yas kyis rdzong shod bde gshegs 'dus pa'i sgrub gnas su bgyis pa dge legs 'phel//__//
Debug data: